**IZRAKSTS**

RĪGAS PILSĒTAS APKAIMJU ATTĪSTĪBAS PROJEKTU ĪSTENOŠANAS KONKURSA VĒRTĒŠANAS KOMISIJA

Rātslaukumā 1, Rīgā, LV-1539, tālrunis 67105240, e-pasts: [konkurss.apkaimes@riga.lv](mailto:konkurss.apkaimes@riga.lv)

Sēdes protokols

Rīgā

|  |  |  |
| --- | --- | --- |
| 2019.gada 25.jūlijā |  | Nr. 5 |

Sēde tiek atklāta plkst. 11.00.

|  |  |
| --- | --- |
| Sēdi vada | komisijas priekšsēdētājs Edijs Pelšs |
| Sēdi protokolē | komisijas sekretāre Ieva Eglīte |

Sēdē piedalās (komisijas locekļi): Elīna Trautmane, Alija Turlaja, Māris Jansons, Kaspars Spunde, Igors Roms, Guntars Ruskuls, Aivars Ābelkoks, Tatjana Židele, Andris Ikvilds, Iveta Jēkabsone, Aija Kalniņa, Evija Piņķe, Ilze Dimante.

Sēdē nepiedalās (komisijas locekļi): Regīna Veide un Inga Breikša-Jefimcova.

|  |
| --- |
|  |

Sēdē piedalās (uzaicinātās personas): Daiga Mežale – Rīgas domes Juridiskās pārvaldes Tiesiskās uzraudzības nodaļas galvenā juriste; Aira Šmelde - Rīgas domes Sabiedrisko attiecību nodaļas projektu koordinatore.

|  |
| --- |
|  |

**Sēdes darba kārtība**

1. Komisijas sēdes atklāšana, informācija par balsošanas kārtību.
2. Kompetento Rīgas pilsētas pašvaldības (turpmāk - pašvaldības) institūciju sagatavoto atzinumu par Rīgas pilsētas apkaimju attīstības projektu īstenošanas konkursam (turpmāk - konkurss) pieteiktajiem projektiem izskatīšana un lemšana par projektu nodošanu balsošanai iedzīvotājiem vai noraidīšanu.
3. Noslēguma jautājumi.

**[..]**

**2.**

**Kompetento pašvaldības institūciju sagatavoto atzinumu par konkursam pieteiktajiem projektiem izskatīšana un lemšana par projektu nodošanu balsošanai iedzīvotājiem vai noraidīšanu**

**[..]**

**2.8. Projekta Nr.13 izskatīšana**

**\_\_\_\_\_\_\_\_\_\_\_\_\_\_\_\_**

I.Jēkabsone

Iesniedzējs: Biedrība “Jaunciema attīstības biedrībaˮ.

Projekta nosaukums: **Multifunkcionāla atpūtas un sporta centra izveide Jaunciemā.**

Projekta realizācijas vieta: Rīga, Jaunciema 4.šķērslīnija 4 (kadastra apzīmējums: 101001 140102).

Projekta realizēšanai iespējami nepieciešamais finansējums: 81 914,13 EUR.

E.Pelšs informē, ka 19.07.2019. komisijas sēdē jau tika izskatīts jautājums par šo projektu un komisija nolēma atlikt lēmuma pieņemšanu uz šo komisijas sēdi un lūgt Rīgas domes Īpašuma departamentam atkārtoti izskatīt iespēju realizēt projektu.

I.Jēkabsone informē, ka Rīgas domes Īpašuma departaments paliek pie sava viedokļa, ko ir sniedzis atzinumā (11.07.2019. vēstule Nr. DIB-19-195-dv) un dara zināmu, ka pašlaik nav lietderīgi virzīt projektu realizācijai šajā teritorijā, jo ilgtermiņā nav zināma pašreizējās Rīgas 7.pamatskolas ēkas turpmākā izmantošana un funkcija, nav zināms kāda izglītības iestāde šajā teritorijā atradīsies. A.Kalniņa informē, ka nākamajā gadā jābūt lēmumam, kā turpmāk tiek izmantota pašreizējā Rīgas 7.pamatskolas ēka un teritorija. Šobrīd tas vēl nav zināms. Ja, piemēram, turpmāk tur atradīsies pirmsskolas izglītības iestāde, tās teritorija būs slēgta un nebūs pieejama publiski iedzīvotājiem. E.Piņķe pauž savu viedokli, ka ir jāskatās plašāk - biedrības iesniedza projektu pieteikumus balstoties uz konkursa nosacījumiem – ierobežotu finansējumu un tām iespējām, kādas biedrībām ir, bet pašvaldības interese un iespējas uz šo zemes gabalu ir plašāks, kas ir jāņem vērā. M.Jansons, G.Ruskuls aicina iedrošināt Jaunciema attīstības biedrību vēstulē aicinot iesniegt projektu tad, ja būs zināma projekta realizācijas vietas tālāka izmantošana, funkcija un tā atbildīs iespējām realizēt projektu.

Komisija balso par projekta nodošanu balsošanai iedzīvotājiem.

Balsošanas rezultāts: par – 2 (A.Turlaja, K.Spunde), pret – 11 (E.Pelšs, E.Trautmane, M.Jansons, I.Roms, A.Ābelkoks, T.Židele, A.Ikvilds, I.Jēkabsone, A.Kalniņa, E.Piņķe, I.Dimante.), atturas – 1 (G.Ruskuls).

**Komisija nolemj:**

**Noraidīt** Jaunciema attīstības biedrības iesniegto projektu “Multifunkcionāla atpūtas un sporta centra izveide Jaunciemāˮ, ņemot vērā kompetentās pašvaldības iestādes – Rīgas domes Īpašuma departamenta sniegto atzinumu, ka pašlaik nav lietderīgi virzīt projektu realizācijai šajā teritorijā, jo ilgtermiņā nav zināma pašreizējās Rīgas 7.pamatskolas ēkas turpmākā izmantošana un funkcija.

**[..]**

Sēde tiek slēgta plkst. 13.30.

|  |  |  |
| --- | --- | --- |
| Komisijas priekšsēdētājs | (personīgs paraksts) | E.Pelšs |
| Komisijas priekšsēdētāja vietniece | (personīgs paraksts) | E.Trautmane |
| Komisijas locekļi | (personīgs paraksts) | A.Turlaja |
|  | (personīgs paraksts) | M.Jansons |
|  | (personīgs paraksts) | K.Spunde |
|  | (personīgs paraksts) | I.Roms |
|  | (personīgs paraksts)  (personīgs paraksts) | G.Ruskuls  A.Ābelkoks |
|  | (personīgs paraksts) | T.Židele |
|  | (personīgs paraksts) | A.Ikvilds |
|  | (personīgs paraksts) | I.Jēkabsone |
|  | (personīgs paraksts)  (personīgs paraksts) | A.Kalniņa  E.Piņķe |
|  | (personīgs paraksts) | I.Dimante |
| Komisijas sekretāre | (personīgs paraksts) | I.Eglīte |

**IZRAKSTS PAREIZS**

Rīgas pilsētas apkaimju attīstības

projektu īstenošanas konkursa

vērtēšanas komisijas sekretāre

I.Eglīte

Rīgā 31.07.2019.